**J E G Y Z Ő K Ö N Y V**

Készült a Fehér Gyűrű Közhasznú Egyesület 2020. április 30-án elküldött informatikai úton történő közgyűlési szavazás lebonyolítására, melynek a visszaküldési határideje 2020. május 18.-a.

Helyszín: a Fehér gyűrű Közhasznú Egyesület központ irodája

1055 Budapest, Szent István krt. 1.

Jelen vannak: Fügedi László az egyesület elnöke előterjesztő

Kovács Pál az egyesület alelnöke jegyzőkönyv hitelesítő

Oláh-Paulon László az egyesület titkára jegyzőkönyv hitelesítő

Horváth Anikó a budapesti iroda vezetője jegyzőkönyvvezető

Az elnök köszönti a résztvevőket.

Bejelenti, hogy a Korona vírus okozta járvány miatt elrendelt kijárási korlátozás miatt a 102/2020.(IV.10.) számú Kormány rendeletben foglaltak szerint az elnökség az informatikai úton történő szavazást javasolta.

Az egyesület 49 tagja közül 45 főnek ismerjük az e-mail címét és a 4 főnek tértivevényes levélben küldtük ki az elnökség által elfogadott Felügyelő Bizottsági jelentést, a Közhasznúsági jelentést az egyesület 2019. évi munkájáról, a 2019. évről szóló pénzügyi beszámolót és a 2020. évi pénzügyi tervet.

Megállapítja, hogy a Közgyűlés jelen formában történő megtartása megfelel a Kormány rendeletben megfogalmazottaknak.

Az egyesület alelnöke és a titkára megszámolta a szavazólapokat és azokat érvényesnek találta.

Az elküldött 45 e-mail és a 4 feladott összesen 49 főnek, az egyesület teljes tagságának megküldött szavazólapból 36 érkezett vissza.

Mind a 36 szavazólapon a tagok mind a négy beszámoló elfogadására igennel szavaztak.

Az elnök megállapítja, hogy a közgyűlés határozatképes volt.

A 49 tag közül a visszaküldött 36 tag elfogadta a beszámolókat, így azok elfogadásra kerültek.

A Pénzügyi beszámoló és a Közhasznúsági jelentés az illetékes szervek részére elküldésre kerül.

A szavazólapokat a jegyzőkönyv mellékleteként csatolásra kerül.

További mellékletek:

* Felügyelő Bizottság jelentése az egyesület 2019. évi munkájáról
* A Közhasznúsági jelentés az egyesület 2019. évi munkájáról
* A 2019. évi pénzügyi beszámoló
* Az egyesület 2020. évi pénzügyi terve

Budapest, 2020. május 19.

………………………………..

Fügedi László elnök

………………………………………. …………………………………….

Kovács Pál Oláh-Paulon László

jegyzőkönyv hitelesítő jegyzőkönyv hitelesítő

…………………………………

Horváth Anikó

jegyzőkönyvvezető